Проект на договор за възлагане

на обществена поръчка

ДОГОВОР ЗА ОБЩЕСТВЕНА ПОРЪЧКА

№……… /………..

Днес, 20... г. в гр. Велико Търново, на основание чл. 194 от Закона за обществените поръчки („ЗОП“) и утвърден от ВЪЗЛОЖИТЕЛЯ протокол от …..20... г. за разглеждане, оценка и класиране на участниците в обществена поръчка с предмет: „Доставка на консумативи за копирни машини, принтери и факс- апарати, за нуждите на Окръжна прокуратура - Велико Търново, Окръжен следствен отдел в Окръжна прокуратура - Велико Търново, Районна прокуратура - Велико Търново и Териториално отделение - Горна Оряховица, Териториално отделение - Свищов, Териториално отделение - Павликени и Териториално отделение - Елена към Районна прокуратура - Велико Търново“

между страните, както следва:

1. ОКРЪЖНА ПРОКУРАТУРА – **Велико Търново**, със седалище и адрес на управление: град Велико Търново, ул.“Васил Левски“ № 16, с ЕИК по БУЛСТАТ 1218173090289, представлявана от Христо Николов Христов – Административен ръководител и Окръжен прокурор на Окръжна прокуратура гр. Велико Търново, наричана по-долу за краткост **ВЪЗЛОЖИТЕЛ**, от една страна

и

2 ……………………………………………………………………….……… ЕИК/БУЛСТАТ[[1]](#footnote-1)…………… със седалище и адрес на управление гр……………………………, представлявано от……………………………….. *(посочва се законен представител* - *име и длъжност)* или **……………………………(***ако има*упълномощено лице - име, длъжност, акт на който се основава представителната му власт), определено за ИЗПЪЛНИТЕЛ**[[2]](#footnote-2)**,

се сключи настоящият договор за възлагане на обществена поръчка, наричан по-долу за краткост „Договор“, с предмет : „Доставка на консумативи за копирни машини, принтери и факс- апарати, за нуждите на Окръжна прокуратура - Велико Търново, Окръжен следствен отдел в Окръжна прокуратура - Велико Търново, Районна прокуратура - Велико Търново и Териториално отделение - Горна Оряховица, Териториално отделение - Свищов, Териториално отделение - Павликени и Териториално отделение - Елена към Районна прокуратура - Велико Търново“.

1. **ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши Доставка на консумативи за копирни машини, принтери и факс- апарати, за нуждите на Окръжна прокуратура - Велико Търново, Окръжен следствен отдел в Окръжна прокуратура - Велико Търново, Районна прокуратура - Велико Търново, Териториално отделение - Горна Оряховица, Териториално отделение - Свищов, Териториално отделение - Павликени и Териториално отделение - Елена към Районна прокуратура - Велико Търново, съобразно Предложение за изпълнение на поръчката на ИЗПЪЛНИТЕЛЯ (Приложение № 2), неразделна част от договора, и в съответствие с изискванията на настоящия договор.

1. Качеството на стоките по чл.1 следва да отговаря на техническите параметри, описани в Предложението за изпълнение на поръчката на ИЗПЪЛНИТЕЛЯ- Приложение № 2 към настоящия договор.
2. СРОК НА ДОГОВОРА

Чл. 2. Договорът влиза в сила от датата на подписването му от двете страни и е със срок на действие 12 (дванадесет) месеца или до достигане на стойността на договора (което от двете събития настъпи първо).

1. ЦЕНА

Чл. 3. (1) Единичните цени на стоките са съгласно представеното Ценово предложение на ИЗПЪЛНИТЕЛЯ - Приложение № 3, неразделна част от договора. Цените са определени в лева без включен ДДС и не подлежат на завишение през периода на изпълнение на договора.

1. Цената на артикулите, предмет на договора е крайна и в нея са включени всички разходи, свързани с окомплектоването и доставката до посочените от ВЪЗЛОЖИТЕЛЯ места.
2. Общата цена за изпълнението на предмета на Договора е в размер на…………… лв. (словом…………… ) без вкл. ДДС, съгласно Ценовото предложение на ИЗПЪЛНИТЕЛЯ Приложение № 3, неразделна част от Договора.
3. УСЛОВИЯ И НАЧИН НА ПЛАЩАНЕ

Чл. 4. (1) Начин на плащане - по банков път, с платежно нареждане в български лева. Плащането се осъществява по следната банкова сметка на ИЗПЪЛНИТЕЛЯ:

Банка:……………………………………………..

Банкова сметка: …………………………………..

BIC: …………………………………

**(2)** ИЗПЪЛНИТЕЛЯТ издава фактура в оригинал в срок до 3 (три) работни дни от изпълнение на заявената доставка. Изпълнението на доставката се доказва с приемо-предавателен протокол, подписан от представители на ВЪЗЛОЖИТЕЛЯ и ИЗПЪЛНИТЕЛЯ, съставен в два еднакви оригинални екземпляра (един за ИЗПЪЛНИТЕЛЯ и един за ВЪЗЛОЖИТЕЛЯ). Към фактурата, ИЗПЪЛНИТЕЛЯТ прилага по един екземпляр от приемо- предавателния протокол.

Чл. 5. (1) ВЪЗЛОЖИТЕЛЯТ заплаща цената по чл. 3, ал**.** 1 в срок до 10 (десет) дни от представена фактура в оригинал, ведно с подписан приемо-предавателен протокол.

**т.1.** В случаите на чл. 5, ал. 3, ВЪЗЛОЖИТЕЛЯТ заплаща цената след представяне на фактура от ПОДИЗПЪЛНИТЕЛЯ в оригинал, придружена с приемо-предавателен протокол по чл.12, искане от ПОДИЗПЪЛНИТЕЛЯ и становище, от което да е видно дали ИЗПЪЛНИТЕЛЯ оспорва плащанията или част от тях като недължими.

1. ВЪЗЛОЖИТЕЛЯТ заплаща единствено действително доставените стоки и количества, отразени в приемо-предавателния протокол по чл.12, ал.1 или ал.2 от договора.
2. Когато ИЗПЪЛНИТЕЛЯТ е сключил договор/договори за подизпълнение и частта от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на ПОДИЗПЪЛНИТЕЛЯ.
3. Разплащанията по ал.З се осъществяват въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.
4. Към искането по ал.4 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.
5. ВЪЗЛОЖИТЕЛЯТ има право да откаже плащане по ал.5, когато искането за плащане е оспорено, до момента на отстраняване на причината за отказа.
6. МЯСТО И СРОК НА ИЗПЪЛНЕНИЕ

Чл.6. (1) Доставките се извършват на адрес на Възложителя- гр.Велико Търново, ул. „Цанко Церковски“ №40, съгласно Предложението за изпълнение на поръчката на ИЗПЪЛНИТЕЛЯ.

1. Конкретните количества и видове стоки, които следва да се доставят от ИЗПЪЛНИТЕЛЯ се определят от ВЪЗЛОЖИТЕЛЯ с писмена заявка. Заплащат се само заявените и доставени количества след получаването им по реда определен в договора.
2. ИЗПЪЛНИТЕЛЯТ се задължава да доставя стоките, предмет на договора, в срок до …………….. работни дни от получаването на заявка от ВЪЗЛОЖИТЕЛЯ.
3. ВЪЗЛОЖИТЕЛЯТ си запазва правото да поръчва консумативи извън включените в Техническата спецификация списъци - Приложение № 1 при приложение на опцията „допълнителни количества“. В този случай поръчаните и доставени количества се заплащат по актуална към датата на поръчката ценова листа на ИЗПЪЛНИТЕЛЯ без да се превиши размера на стойността на договора, при условията на Раздел XIV от настоящия договор.
4. ПРАВА И ЗАДЪЛЖЕНИЯ НА СТРАНИТЕ

Чл. 7. ИЗПЪЛНИТЕЛЯТ се задължава:

а) да доставя стоките в уговорените срокове;

б) да изпълни задълженията си по настоящия договор качествено и в съответствие с условията и изискванията на Предложението си за изпълнение на поръчката;

в) да уведомява своевременно ВЪЗЛОЖИТЕЛЯ за всички промени в статута на фирмата по време на изпълнението на договора.

г) да сключи договор/договори за подизпълнение с посочените в офертата му подизпълнители в срок от 5 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок от сключването.

Чл. 8. ИЗПЪЛНИТЕЛЯТ има право:

а) да иска от ВЪЗЛОЖИТЕЛЯ необходимото съдействие за изпълнение на доставката;

**б)** да получи договореното възнаграждение при условията на настоящия договор.

Чл. 9. ВЪЗЛОЖИТЕЛЯТ се задължава при условията на настоящия договор да заплаща дължимите по договора суми.

Чл. 10. ВЪЗЛОЖИТЕЛЯТ има право:

а) да оказва контрол при изпълнение на договора;

**б)** да иска от ИЗПЪЛНИТЕЛЯ да извърши доставката в срок, без отклонение от договореното и без недостатъци.

1. ДОСТАВЯНЕ И ПРЕДАВАНЕ НА СТОКИТЕ. ПРЕМИНАВАНЕ НА СОБСТВЕНОСТТА И РИСКА

**Чл. 11.** ИЗПЪЛНИТЕЛЯТ се задължава на свой риск и за своя сметка да достави и предаде стоките на ВЪЗЛОЖИТЕЛЯ.

Чл. 12. (1) Приемането на стоките по чл. 1 се извършва с подписване на приемо-предавателен протокол (в два екземпляра) - на мястото на доставката от представители на ВЪЗЛОЖИТЕЛЯ и ИЗПЪЛНИТЕЛЯ.

1. В случаите на чл. 5, ал. 3 от настоящия договор изпълнението на отделния обект от предмета на договора се удостоверява с подписан между ВЪЗЛОЖИТЕЛЯ и ПОДИЗПЪЛНИТЕЛЯ, без забележки приемо-предавателен протокол.

Чл. 13. (1) ВЪЗЛОЖИТЕЛЯТ определя следното длъжностно лице, което да отговаря за пълното и точно изпълнение на договора:

……………………………………………………………………

Телефон: …………………………………...

Email: ………………………………………

1. ВЪЗЛОЖИТЕЛЯТ определя следните длъжностни лица, които да отговарят за приемане на доставките и подписване на приемо-предавателните протоколи по чл. 12 от договора:

……………………………………………………………………..

Телефон: …………………………………….

Email: ……………………………………….

Чл. 14. ИЗПЪЛНИТЕЛЯТ определя следното длъжностно лице, което да отговаря за пълното и точно изпълнение на договора и да подписва приемо-предавателните протоколи по чл. 12 от договора:

…………………………………………………………………….

Телефон: ……………………………………

Email: ………………………………………

Чл. 15. При приемането на доставките, длъжностните лица по чл.13, ал. 2 са длъжни да прегледат външния вид и характеристиките на стоките за съответствие с договореното качество, количество и опаковка, в присъствие на представител на ИЗПЪЛНИТЕЛЯ.

Чл. 16. Външни повреди и несъответствия в характеристиките на стоките могат да бъдат основание на ВЪЗЛОЖИТЕЛЯ за искане от ИЗПЪЛНИТЕЛЯ да замени несъответстващите стоки с такива, отговарящи на всички изисквания, посочени в Приложение № 1 към договора.

Чл. 17. (1) Собствеността и рискът от случайно погиване или повреждане на стоките, преминават от ИЗПЪЛНИТЕЛЯ към ВЪЗЛОЖИТЕЛЯ от момента на подписване на приемно-предавателния протокол по чл. 12.

1. Приемането се извършва от ВЪЗЛОЖИТЕЛЯ по количество и качество (външен оглед). Входящият контрол се извършва в деня на доставка и се удостоверява с подписването на приемо-предавателен протокол.
2. В 3 (три) дневен срок от получаване на стоките по конкретната заявка ВЪЗЛОЖИТЕЛЯТ може да направи възражение за установени скрити/невидими дефекти и несъответствия на доставените стоки. В срок……………………… от получаване на уведомление от ВЪЗЛОЖИТЕЛЯ, ИЗПЪЛНИТЕЛЯ за своя сметка подменя некачествена стока и отстранява повреда или рекламация.
3. ГАРАНЦИЯ ЗА ИЗПЪЛНЕНИЕ.

Чл. 18. (1) ИЗПЪЛНИТЕЛЯТ представя при подписването на договора гаранция за изпълнението му- ………………………… *(парична сума. банкова гаранция или застрахователна полица)* в размер на 3 % от цената на настоящия договор, без включен ДДС…………………. лева, представена на ВЪЗЛОЖИТЕЛЯ[[3]](#footnote-3).

1. Парична сума. преведена по банкова сметка на Окръжна прокуратура – Велико Търново:

Банка:…………………………………………………..

Банков код ВIC:……………………………………….

Банкова сметка IBAN:…………………………………

1. Безусловната и неотменима банкова гаранция за изпълнение на договор, издадена в полза на ВЪЗЛОЖИТЕЛЯ е валидна най-малко 14 (четиринадесет) месеца от датата на сключване на договора
2. Застраховка (застрахователна полица), която обезпечава изпълнението чрез покритие на отговорността на ИЗПЪЛНИТЕЛЯ валидна най-малко 14 (четиринадесет) месеца от датата на сключване на договора. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ и не може да бъде използвана за обезпечение на отговорността на ИЗПЪЛНИТЕЛЯ по друг договор.
3. ИЗПЪЛНИТЕЛЯТ се задължава да поддържа актуална валидността на гаранцията за изпълнение на договора при удължаване на срока за изпълнение на поръчката.
4. ВЪЗЛОЖИТЕЛЯТ освобождава гаранцията за изпълнение в срок от 60 (шестдесет) дни след изтичане срока на договора.
5. ВЪЗЛОЖИТЕЛЯТ може да се удовлетвори от гаранцията до размера на договорената между страните неустойка.
6. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция/застрахователната полица/, разходите по банковия превод на паричната сума за изпълнение за целия период на действие, са за сметка на ИЗПЪЛНИТЕЛЯ.
7. Гаранцията за изпълнение се задържа от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.
8. ОТГОВОРНОСТИ И НЕУСТОЙКИ

Чл. 19. (1) При неизпълнение на поетите с настоящия договор задължения ИЗПЪЛНИТЕЛЯТ дължи на ВЪЗЛОЖИТЕЛЯ неустойки, както следва:

**т.1.** при системно неизпълнение или системно лошо изпълнение на задълженията по договора, сума в размер на 20% от общата стойност на лошо изпълнените заявки / неизпълнените заявки. Системно лошо изпълнение или системно неизпълнение е налице при подписване на най - малко три приемо-предавателни протокола за лошо изпълнение или неизпълнение на задълженията по договора в рамките на три месеца.

1. Задържането на гаранцията за изпълнение и изплащането на неустойка не лишава ВЪЗЛОЖИТЕЛЯ от правото да търси обезщетение за вреди над уговорените размери неустойки.
2. ВЪЗЛОЖИТЕЛЯТ има право да се удовлетвори до размера на неустойката от представената от ИЗПЪЛНИТЕЛЯ гаранция за изпълнение.

Чл. 20. При забавено изпълнение на поетите с настоящия договор задължения ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% за всеки ден забава, но не повече от 2 % от общата стойност на договора.

1. УСЛОВИЯ ЗА ПРЕКРАТЯВАНЕ НА ДОГОВОРА

Чл. 21. (1) Настоящият договор се прекратява:

**т.1.** С изтичане на срока на договора;

**т.2.** При достигане на стойността на договора преди изтичането на срока му;

**т.З.** По взаимно съгласие на страните, изразено в писмена форма;

**т.4.** При виновно неизпълнение на задълженията на една от страните по договора, със 7-дневно писмено предизвестие от изправната до неизправната страна;

**т.5.** по реда на чл. 118, ал. 1 от Закона за обществените поръчки

1. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**т.1.** забави изпълнението на някое от задълженията си по договора с повече от 10 (десет) работни дни. В този случай ВЪЗЛОЖИТЕЛЯТ не дължи заплащане на ИЗПЪЛНИТЕЛЯ за заявените, но недоставени в срок стоки, както и за извършени от него разходи, с цел изпълнение на писмената заявка по чл.6, ал.2 от настоящия договор.

**т.2.** не отстрани в срока, определен от ВЪЗЛОЖИТЕЛЯ, констатирани недостатъци;

**т.З.** не изпълни точно някое от задълженията си по договора;

**т.4.** по време на изпълнение на договора ИЗПЪЛНИТЕЛЯТ замени или включи подизпълнител, който не отговаря на условията на чл. 66, ал. 14 от ЗОП или за него не са представени всички документи, които доказват изпълнението на условията по чл. 66, ал. 14 от ЗОП;

**т.5.** бъде обявен в неплатежоспособност или когато бъде открита процедура за обявяване в несъстоятелност или ликвидация.

1. НЕПРЕОДОЛИМА СИЛА

Чл. 22. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

Чл. 23. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

Чл. 24. Докато трае непреодолимата сила, изпълнението на задължението се спира.

Чл. 25. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

1. КОНФИДЕНЦИАЛНОСТ

Чл. 26. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 27. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен и само за целите на изпълнението на договора.

Чл. 28. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен в предвидените от закона случаи.

ХШ. ПОДИЗПЪЛНИТЕЛИ[[4]](#footnote-4)

Чл. 29. (1) За извършване на дейностите по договора ИЗПЪЛНИТЕЛЯТ има право да наема само ПОДИЗПЪЛНИТЕЛИТЕ, посочени от него в офертата, въз основа на която е избран за Изпълнител.

1. Делът от поръчката, който ще бъде възложен на подизпълнителите, не може да бъде различен от посочения в заявлението за участие на ИЗПЪЛНИТЕЛЯ.
2. Замяна или включване на ПОДИЗПЪЛНИТЕЛ по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:
3. за новия подизпълнител не са налице основанията за отстраняване в процедурата;
4. новият подизпълнител отговаря на критериите за подбор, на които е отговарял предишният ПОДИЗПЪЛНИТЕЛ, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на ПОДИЗПЪЛНИТЕЛ ИЗПЪЛНИТЕЛЯ представя на ВЪЗЛОЖИТЕЛЯ всички документи, които доказват изпълнението на условията по ал. 3

1. Независимо от възможността за използване на ПОДИЗПЪЛНИТЕЛИ отговорността за изпълнение на договора за обществена поръчка е на ИЗПЪЛНИТЕЛЯ.
2. В случай че ВЪЗЛОЖИТЕЛЯТ установи, че ПОДИЗПЪЛНИТЕЛ не изпълнява възложените му дейности, съгласно настоящия договор, той има право да изиска от ИЗПЪЛНИТЕЛЯ последният незабавно сам да извърши тези работи.
3. Сключването на договор с ПОДИЗПЪЛНИТЕЛ, който не отговаря на условията на чл. 66, ал. 14 от ЗОП или за него не са представени всички документи, които доказват изпълнението на условията по чл. 66, ал. 14 от ЗОП е основание за едностранно прекратяване на договора от страна на ВЪЗЛОЖИТЕЛЯ.

Чл.30. (1) При сключването на договорите с ПОДИЗПЪЛНИТЕЛИТЕ, посочени в заявлението за участие на ИЗПЪЛНИТЕЛЯ, последният е длъжен да създаде условия и гаранции, че:

* приложимите клаузи на договора са задължителни за изпълнение от ПОДИЗПЪЛНИТЕЛИТЕ;
* действията на ПОДИЗПЪЛНИТЕЛИТЕ няма да доведат пряко или косвено до неизпълнение на договора;
* при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на ПОДИЗПЪЛНИТЕЛИТЕ.

1. ОПЦИЯ ЗА ДОПЪЛНИТЕЛНИ КОЛИЧЕСТВА

Чл. 31 (1) ВЪЗЛОЖИТЕЛЯТ си запазва правото да възложи „опция за допълнителни количества“, в размер до 10 % от прогнозната стойност на поръчката.

1. „Опция за допълнителни количества” се реализира, чрез сключването, между ВЪЗЛОЖИТЕЛЯ иИЗПЪЛНИТЕЛЯ на допълнително споразумение /анекс/ към договора за възлагане на обществена поръчка на основание чл. 116, ал. 1, т. 1 от ЗОП.
2. В случай, че ВЪЗЛОЖИТЕЛЯТ реализира „опция за допълнителни количества“, ИЗПЪЛНИТЕЛЯТ се задължава да осигури доставка на допълнителни артикули, които не са включени в Техническата спецификация, по заявки на ВЪЗЛОЖИТЕЛЯ и по актуални цени на ИЗПЪЛНИТЕЛЯ. Общата стойност на тези артикули за целия срок на договора не може да надвишава 10% от прогнозната стойност на поръчката.
3. За реализиране на допълнително заявената „опция за допълнителни количества” са приложими всички условия от настоящия договор.
4. ОБРАБОТВАНЕ И ЗАЩИТА НА ЛИЧНИТЕ ДАННИ

Чл. 32. (1) Страните се задължават да обработват личните данни, посочени в договора или получени при и по повод изпълнението на договора, в съответствие с принципите на защита на личните данни, заложени в Общия Регламент за защита на личните данни (ЕС) 2016/679 на Европейския парламент на Съвета и Закона за защита на личните данни, в частност чрез:

1. Ограничаване на обработването на личните данни само до необходимите за изпълнението на договора цели;
2. Обработка на личните данни на компютрите и другите технически носители на информация, в съответствие с приетите вътрешни правила от Страните, в които се регламентират мерките за защита на личните данни при обработка.

Чл. 33. Страните се задължават:

1. Да не съхраняват лични данни и да изтриват незабавно личните данни, които са ползвали за нуждите на договора, когато вече не са необходими;
2. Да не обработват лични данни, събирани за едни цели, за други цели, без другата страна да е посочила основанието за този вид обработка;
3. Да не ползват лични данни, когато естеството на личните данни не изисква това.

Чл. 34. Всяка страна има право да изисква от другата да администрира личните данни законосъобразно.

Чл. 35. Страните гарантират, че техните служители, които са оправомощени да обработват лични данни, са поели ангажимент за поверителност и конфиденциалност на получената информация, вследствие на изпълнението на задълженията си по този договор. Страните следва да ограничат достъпа до данните до служителите, имащи отношение към сключването и изпълнените на договора.

Чл. **36.** Страните гарантират, че прилагат подходящи технически и организационни мерки за осигуряване на сигурност на личните данни, включително чрез:

* Псевдонимизация (заличаване на пряката връзка между личните данни и направените на тяхна база аналитични изводи);
* Гарантиране на постоянна поверителност, цялостност, наличност и устойчивост на системите и услугите за обработване.

Чл. 37. Страните декларират, че субектите на данни, посочени в договора, като лица за контакт, респ. лица, които са упълномощени да предават/приемат изпълнението по договора, са дали своето изрично съгласие, свързаните с тях лични данни да бъдат обработвани за целите на изпълнение на договора, като субектите имат право на достъп до своите лични данни и коригиране на такива данни.

Чл. 38. Страните се задължават:

1. Да възпрепятстват всяко неупълномощено лице да има достъп до компютърни системи, обработващи лични данни, и по-специално:

**т.1.** неразрешено четене, копиране, промяна или премахване на носители за съхранение;

**т.2.** неразрешено въвеждане на данни, както и всяко неразрешено разкриване, промяна или изтриване на съхраняваните лични данни;

**т.3.** неразрешено използване на системи за обработка на данни посредством средства за предаване на данни:

1. Да гарантират, че оправомощените потребители на система за обработка на данни имат достъп само до личните данни, за които се отнася тяхното право на достъп;
2. Да гарантират, че при предаване на лични данни и транспортиране на носители за съхранение данните не могат да се четат, копират или изтриват без разрешение.

Чл. 39. ИЗПЪЛНИТЕЛЯТ се задължава да предотвратява всякакъв незаконен или случаен достъп до личните данни и всякакво друго незаконно обработване и злоупотреба с личните данни и да уведоми незабавно ВЪЗЛОЖИТЕЛЯ, в случай че установи случай на злоупотреба или достъп.

Чл. 40. Задълженията за опазване на личните данни по този Договор не се прилагат спрямо лични данни, които са поискани от компетентен държавен орган и за предоставянето на които е налице законово изискване.

1. ОБЩИ УСЛОВИЯ

Чл. 41. За всички неуредени в настоящия Договор въпроси се прилага действащото българско законодателство.

Чл. 42. Настоящият договор се подписа в два еднообразни екземпляра - по един за всяка от страните.

Неразделна част от настоящия договор са следните приложения:

Приложение № 1 - Техническа спецификация;

Приложение № 2 - Предложение за изпълнение на поръчката.

Приложение № 3 - Ценово предложение.

**ЗА ВЪЗЛОЖИТЕЛ:** **ЗА ИЗПЪЛНИТЕЛ:**

**АДМ. РЪКОВОДИТЕЛ**

НА ОКРЪЖНА ПРОКУРАТУРА-

ВЕЛИКО ТЪРНОВО

ГЛ. СЧЕТОВОДИТЕЛ:

СЪГЛАСУВАЛ:

1. В случай, че участникът, избран за изпълнител, е обединение на лица, което не е юридическо лице. [↑](#footnote-ref-1)
2. *Когато участникът, избран за изпълнител е обединение, текстът се допълва като изрично се посочва, че Изпълнителят е обединение и се изписват данните на всеки негов член, както и за лицето, което има представителна власт да подпише договора.* [↑](#footnote-ref-2)
3. Посочва се в зависимост от формата на представяне па гаранция за изпълнение. [↑](#footnote-ref-3)
4. Изискванията и условията, предвидени в този раздел се прилагат в случаите, когато ИЗПЪЛНИТЕЛЯТ е предвидил използването на подизпълнители. [↑](#footnote-ref-4)